## Privremeno rješenje kojim se nalaže Središnjoj depozitarnoj agenciji d.d. da obustavi sve radnje prijenosa vlasništva s računa prenositelja na račun stjecatelja u trajanju od 60 dana od konačnosti ovo

### NN 111/2007 (29.10.2007.), Privremeno rješenje kojim se nalaže Središnjoj depozitarnoj agenciji d.d. da obustavi sve radnje prijenosa vlasništva s računa prenositelja na račun stjecatelja u trajanju od 60 dana od konačnosti ovo

# HRVATSKA AGENCIJA ZA NADZOR FINANCIJSKIH USLUGA

**3290**

Sukladno odredbama članka 15. stavak 2. i 3. i članka 8. stavak 1. Zakona o
Hrvatskoj agenciji za nadzor financijskih usluga (»Na­rodne novine« broj
140/05), članka 15. stavak 2. i stavak 4. točka 2. Zakona o tržištu vrijednosnih
papira (»Narodne novine« br. 84/02, 138/06) i članka 217. Zakona o općem
upravnom postupku (»Narod­ne novine« broj 53/91 i 103/96), u predmetu nadzora
nad trgovanjem dionicama izdavatelja Croatia Airlines d.d. Zagreb, Hrvatska
agencija za nadzor financijskih usluga, na izvanrednoj sjednici održanoj 24.
listopada 2007. godine, donijela je

## PRIVREMENO RJEŠENJE

I. Nalaže se Središnjoj depozitarnoj agenciji d.d. da obustavi sve radnje
prijenosa vlasništva s računa prenositelja na račun stjecatelja u trajanju od 60
dana od konačnosti ovog Privremenog rješenja, u kojemu će roku Hrvatska agencija
za nadzor financijskih usluga provesti nadzorne radnje te donijeti odgovarajuće
mjere shodno utvrđenom činjeničnom stanju, na temelju transakcija sklopljenih na
Zagrebačkoj burzi d.d. 22. listopada 2007. godine, a koje se odnose na trgovinu
vrijednosnim papirom oznake CRAL-R-A, izdavatelja Croatia Airlines d.d. Zagreb,
s brojevima transakcija i ukupne količine kako slijedi:
1. broj transakcije 60, ukupna količina 2 (dvije) dionice
2. broj transakcije 67, ukupna količina 4 (četiri) dionice
3. broj transakcije 306, ukupna količina 1 (jedna) dionica
4. broj transakcije 308, ukupna količina 15 (petnaest) dionica
5. broj transakcije 408, ukupna količina 5 (pet) dionica
6. broj transakcije 521, ukupna količina 6 (šest) dionica
7. broj transakcije 635, ukupna količina 1 (jedna) dionica
8. broj transakcije 636, ukupna količina 4 (četiri) dionice
9. broj transakcije 637, ukupna količina 1 (jedna) dionica
10. broj transakcije 684, ukupna količina 1 (jedna) dionica
11. broj transakcije 1005, ukupna količina 8 (osam) dionica
12. broj transakcije 1006, ukupna količina 2 (dvije) dionice
13. broj transakcije 1236, ukupna količina 9 (devet) dionica
14. broj transakcije 1237, ukupna količina 2 (dvije) dionice
15. broj transakcije 1238, ukupna količina 17 (sedamnaest) dio­nice
16. broj transakcije 1332, ukupna količina 11 (jedanaest) dio­ni­ca
17. broj transakcije 1372, ukupna količina 18 (osamnaest) dio­nica
18. broj transakcije 1373, ukupna količina 2 (dvije) dionice
19. broj transakcije 1374, ukupna količina 20 (dvadeset) dioni­ca
20. broj transakcije 1375, ukupna količina 14 (četrnaest) dio­ni­ca
21. broj transakcije 1376, ukupna količina 2 (dvije) dionice
22. broj transakcije 1377, ukupna količina 7 (sedam) dionica
23. broj transakcije 1378, ukupna količina 10 (deset) dionice
24. broj transakcije 1383, ukupna količina 2 (dvije) dionica
25. broj transakcije 1384, ukupna količina 16 (šesnaest) dioni­ce
26. broj transakcije 1403, ukupna količina 2 (dvije) dionice
27. broj transakcije 1496, ukupna količina 7 (sedam) dionice
28. broj transakcije 2190, ukupna količina 2 (dvije) dionice
29. broj transakcije 2638, ukupna količina 2 (dvije) dionice
30. broj transakcije 2734, ukupna količina 2 (dvije) dionice
31. broj transakcije 2770, ukupna količina 1 (jedna) dionica
32. broj transakcije 2809, ukupna količina 9 (devet) dionica
33. broj transakcije 2810, ukupna količina 11 (jedanaest) dio­ni­ca
34. broj transakcije 2825, ukupna količina 15 (petnaest) dioni­ca
35. broj transakcije 2862, ukupna količina 4 (četiri) dionice
36. broj transakcije 2893, ukupna količina 2 (dvije) dionice
37. broj transakcije 2894, ukupna količina 4 (četiri) dionice
38. broj transakcije 2895, ukupna količina 7 (sedam) dionica
39. broj transakcije 2897, ukupna količina 2 (dvije) dionice
40. broj transakcije 2905, ukupna količina 6 (šest) dionica
41. broj transakcije 2962, ukupna količina 13 (trinaest) dionica
II Nalaže se Središnjoj depozitarnoj agenciji d.d. da obustavi sve radnje
prijenosa vlasništva s računa prenositelja na račun stjecatelja u trajanju od 60
dana od konačnosti ovog Privremenog rješenja, u kojemu će roku Hrvatska agencija
za nadzor financijskih usluga provesti nadzorne radnje te donijeti odgovarajuće
mjere shodno utvrđenom činjeničnom stanju, na temelju transakcija sklopljenih na
Zagrebačkoj burzi d.d. 23. listopada 2007. godine, a koje se odnose na trgovinu
vrijednosnim papirom oznake CRAL-R-A, izdavatelja Croatia Airlines d.d. Zagreb,
s brojevima transakcija i ukupne količine kako slijedi:
1. broj transakcije 143, ukupna količina 1 (jedna) dionice
2. broj transakcije 145, ukupna količina 2 (dvije) dionice
3. broj transakcije 225, ukupna količina 3 (tri) dionice
4. broj transakcije 372, ukupna količina 1 (jedna) dionica
5. broj transakcije 396, ukupna količina 1 (jedna) dionica
6. broj transakcije 467, ukupna količina 1 (jedna) dionica
7. broj transakcije 468, ukupna količina 4 (četiri) dionica
8. broj transakcije 472, ukupna količina 3 (tri) dionice
9. broj transakcije 483, ukupna količina 2 (dvije) dionice
10. broj transakcije 491, ukupna količina 1 (jedna) dionica
11. broj transakcije 492, ukupna količina 3 (tri) dionica
12. broj transakcije 493, ukupna količina 5 (pet) dionice
13. broj transakcije 494, ukupna količina 2 (dvije) dionica
14. broj transakcije 519, ukupna količina 1 (jedna) dionice
15. broj transakcije 520, ukupna količina 2 (dvije) dionice
16. broj transakcije 521, ukupna količina 10 (deset) dionica
17. broj transakcije 525, ukupna količina 2 (dvije) dionica
18. broj transakcije 569, ukupna količina 1 (jedna) dionice
19. broj transakcije 687, ukupna količina 4 (četiri) dionica
20. broj transakcije 729, ukupna količina 1 (jedna) dionica
21. broj transakcije 779, ukupna količina 4 (četiri) dionice
22. broj transakcije 790, ukupna količina 1 (jedna) dionica
23. broj transakcije 791, ukupna količina 5 (pet) dionice
24. broj transakcije 813, ukupna količina 1 (jedna) dionica
25. broj transakcije 900, ukupna količina 2 (dvije) dionice
26. broj transakcije 942, ukupna količina 1 (jedna) dionice
27. broj transakcije 943, ukupna količina 1 (jedna) dionice
28. broj transakcije 1133, ukupna količina 4 (četiri) dionice
29. broj transakcije 1155, ukupna količina 5 (pet) dionice
30. broj transakcije 1166, ukupna količina 2 (dvije) dionice
31. broj transakcije 1167, ukupna količina 5 (pet) dionica
32. broj transakcije 1197, ukupna količina 10 (deset) dionica
33. broj transakcije 1198, ukupna količina 13 (trinaest) dionica
34. broj transakcije 1241, ukupna količina 1 (jedna) dionica
35. broj transakcije 1242, ukupna količina 7 (sedam) dionice
36. broj transakcije 1260, ukupna količina 17 (sedamnaest) dio­nice
37. broj transakcije 1261, ukupna količina 1 (jedna) dionica
38. broj transakcije 1390, ukupna količina 2 (dvije) dionica
39. broj transakcije 1579, ukupna količina 10 (deset) dionice
40. broj transakcije 1609, ukupna količina 2 (dvije) dionice
41. broj transakcije 1610, ukupna količina 3 (tri) dionice
42. broj transakcije 1648, ukupna količina 2 (dvije) dionice
43. broj transakcije 1708, ukupna količina 1 (jedna) dionica
44. broj transakcije 1952, ukupna količina 1 (jedna) dionica
45. broj transakcije 1953, ukupna količina 11 (jedanaest) dio­nica
46. broj transakcije 2120, ukupna količina 1 (jedna) dionice
47. broj transakcije 2121, ukupna količina 2 (dvije) dionice
48. broj transakcije 2122, ukupna količina 17 (sedamnaest) dionica
49. broj transakcije 2193, ukupna količina 12 (dvanaest) dioni­ca
50. broj transakcije 2216, ukupna količina 4 (četiri) dionice
51. broj transakcije 2347, ukupna količina 2 (dvije) dionice
52. broj transakcije 2442, ukupna količina 10 (deset) dionica
III Ovo rješenje objavit će se u »Narodnim novinama«.

```
Obrazloženje
```

Hrvatska Agencija za nadzor financijskih usluga (dalje: Agencija) sukladno
odredbama članka 15. stavak 1. točka 2. Zakona o Hrvatskoj Agenciji za nadzor
financijskih usluga (»Narodne novine« br. 140/05) u obavljanju svojih javnih
ovlasti obavlja nadzor nad poslovanjem burzi i uređenih javnih tržišta,
ovlaštenih društava i izdavatelja vrijednosnih papira.
Agencija je dana 17. listopada 2007. godine, provodeći redovni dnevni nadzor
trgovanja na Zagrebačkoj burzi d.d., uočila trgovanje dionicama izdavatelja
Croatia Airlines d.d., Zagreb, burzovne oznake CRAL-R-A (dalje: Izdavatelj) po
cijenama koje značajno odstupaju od cijena trgovanja prethodnog dana, 16.
listopada 2007. godine.
Transakcijama dionica Izdavatelja na dan 17. listopada porast prosječne cijene u
odnosu na prosječnu cijenu transakcije dionicama Izdavatelja od 16. listopada
iznosio je 298,84 %. Porast zaključne cijene u odnosu na zaključnu cijenu
transakcije dionicama Izdavatelja prethodnog trgovinskog dana iznosio je 188,19
%.
Slijedom navedenog, Agencija je rješenjem klasa:UP/451-04/07-27/12, ur.
broj:326-323/07-01 od 18. listopada 2007. poništila sve transakcije predmetnom
dionicom na dan 17. listopada 2007. godine, što je Zagrebačka burza evidentirala
u svojim trgovinskim podacima te je o učinjenom obavijestila Agenciju.
Agencija je, u sklopu obavljanja svojih javnih ovlasti, provodivši redovni
dnevni nadzor trgovanja na Zagrebačkoj burzi d.d., nastavila pratiti trgovanje
dionicama Izdavatelja.
Sljedeći dan trgovanja, 19. listopada 2007. predmetnom se dio­nicom trgovalo
smanjenim intenzitetom, a zaključna cijena toga dana iznosila je 650,00 kn, što
je predstavljalo pad cijene u odnosu na 16. listopad u iznosu od –34,94%.
Ad. I.)
Agencija je dana 22. listopada 2007. godine uočila trgovanje dionicama
Izdavatelja na Zagrebačkoj burzi d.d. po cijenama koje značajno odstupaju od
cijena prethodnog dana trgovanja, 19. listopada 2007. godine.
Dana 22. listopada 2007. godine u razdoblju od 10:05:59 sati do 15:07:33 sati na
Zagrebačkoj burzi d.d. sklopljeno je sveukupno 41 (slovima: četrdeset jedna)
transakcija dionicom Izdavatelja u rasponu cijena od 700,00 kn do 1.200,00 kn.
Sveukupni promet predmetnom dionicom na dan 22. listopada 2007. iznosio je
255.755,76 kn, a trgovano je sa sveukupno 269 dionice Izdavatelja.
Uvidom u trgovanje na navedeni datum, Agencija je utvrdila da se predmetnom
dionicom trgovalo malim količinama po transakciji. Najviše transakcija odnosilo
se na količinu do deset dionica (sveukupno 31 transakcija), sa velikim skokovima
u cijeni. Najvišu cijenu od 1.200,00 kn dionica je postigla u 14:58:03 sati.
Posljednja trgovina izvršena je u 15:07:31, sa zaključnom cijenom od 1.200,00
kn.
Transakcijama dionica Izdavatelja na dan 22. listopada porast zaključne cijene u
odnosu na zaključnu cijenu transakcije dionicama Izdavatelja prethodnog
trgovinskog dana (19. listopada) iznosio je 84,62 %, bez tržišnog opravdanja i
bez objave posebnih poslovnih odluka Izdavatelja koje bi mogle utjecati na
veliki porast cijene, a o kojima bi trebala biti obaviještena javnost.
Ad. II)
Agencija je dana 23. listopada 2007. godine uočila trgovanje dionicama
Izdavatelja po cijenama koje značajno, u iznosu od 25%, odstupaju od cijena
prethodnog dana trgovanja, 22. listopada 2007. godine.
Dana 23. listopada 2007. godine u razdoblju od 10:12:53 sati do 15:48:56 sati na
Zagrebačkoj burzi d.d. sklopljeno je sveukupno 52 (slovima: pedeset i dvije)
transakcije dionicom Izdavatelja u rasponu cijena od 1.361,00 kn do 1.700,00 kn.
Sveukupni promet predmetnom dionicom na dan 23. listopada iznosio je 317.132,77
kn, a trgovano je sa sveukupno 210 dionica Izdavatelja.
Uvidom u trgovanje na navedeni datum Agencija je utvrdila da se predmetnom
dionicom ponovno trgovalo malim količinama po transakciji. Najviše transakcija
odnosilo se na količinu od jedne dionice (17 transakcija) i dvije dionice (12
transakcija) sa velikim skokovima u cijeni. Najvišu cijenu od 1.700,00 kn
dionica je postigla u 10:51:14 sati. Posljednja trgovina izvršena je u 15:48:56,
sa zaključ­nom cijenom od 1.499,99 kn.
Transakcijama dionica Izdavatelja na dan 23. listopada porast zaključne cijene u
odnosu na zaključnu cijenu transakcije dionicama Izdavatelja prethodnog
trgovinskog dana (22. listopada) iznosio je 25 %, ponovno bez tržišnog
opravdanja i bez objave posebnih poslovnih odluka Izdavatelja koje bi mogle
utjecati na veliki porast cijene, a o kojima bi trebala biti obaviještena
javnost.
Sve navedeno upućuje na osnovanu sumnju da takva nagla dnev­na trgovinska
aktivnost po cijenama koje su fluktuirale u navedenim rasponima od 84,62% 22.
listopada, odnosno, 25% 23. listopada, te mala količina dionica kojima se
trgovalo upućuje na stvaranje krive slike o ponudi, potražnji i cijeni dionice
Izdavatelja.
Člancima 13. i 14. stavak 1. Zakona o HANFA-i propisano je da se Agencija u
ostvarivanju ciljeva promicanja i očuvanja stabilnosti financijskog sustava i
nadzora zakonitosti poslovanja subjekata nadzora rukovodi načelima
transparentnosti, izgradnje povjerenja među sudionicima financijskog tržišta i
izvješćivanja potrošača.
Člankom 15. st. 2. Zakona propisuje da u slučaju utvrđenih nezakonitosti i
nepravilnosti Agencija rješenjem nalaže poduzimanje radnji koje pridonose
uspostavljanju zakonitosti i usklađivanju rada sa zakonima i drugim propisima.
Člankom 108. Zakona, propisano je da je manipuliranje tržištem poduzimanje
radnji od strane bilo koje fizičke ili pravne osobe, kojima se kod drugih
sudionika na tržištu vrijednosnih papira stvara ili može stvoriti kriva ili
obmanjujuća slika o ponudi ili potražnji, cijeni ili prometu jednog ili više
vrijednosnih papira, te je zabranjen svaki oblik manipuliranja tržištem.
Člankom 217. Zakona o općem upravnom postupku (»Narodne novine« broj 53/91 i
103/96) propisano je da će se, ako je prema okolnostima slučaja neophodno prije
okončanja postupka donošenje rješenja kojim se privremeno uređuju sporna pitanja
ili odnosi, takvo rješenje donijeti na podlozi podataka koji postoje u času
njegovog donošenja.
Na temelju navedenoga, Agencija smatra da su ispunjeni uvjeti iz odredbe članka
15. stavka 2. i stavka 4. točke 2. Zakona, te je riješeno kao u izreci. Mjere iz
točaka I. i II.. ovog Privremenog rješenja trajat će 60 dana, za koje će vrijeme
Agencija provesti postupak nadzora.
Ukoliko rezultat nadzora omogući, navedene zabrane iz točaka I. i II. ovog
Privremenog rješenja ukinut će se i prije isteka roka od 60 dana, odnosno po
potrebi će Agencija donijeti druge mjere u cilju zaštite ulagatelja te
integriteta tržišta.
Člankom 66. stavak 3. Zakona propisano je da je ovlašteno društvo dužno bez
odgode izvijestiti nalogodavca o svakom poslu sklopljenom prema njegovom nalogu,
i kada to nalogodavac posebno ne zahtijeva. Slijedom navedenog, ovlaštena
društva koja su izvršila transakcije iz točke I. ovog rješenja, dužna su svoje
klijente bez odgode obavijestiti o pravnim učincima ovog rješenja na njihove
naloge.
Sukladno odredbama članka 8. stavka 3. Zakona o Hrvatskoj agenciji za nadzor
financijskih usluga ovo Rješenje objavit će se u »Narodnim novinama«.

UPUTA O PRAVNOM LIJEKU

Protiv ovog Rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku 30 dana od dana
primitka ovog Rješenja.

Klasa: UP/I-451-04/07-27/15
Urbroj: 326-323/07-1
Zagreb, 24. listopada 2007.

Predsjednik Uprave
**Ante Samodol**, v. r.

Uputa, NN 111/2007-3290
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)